బ్రహ్మాజీ

**బ్రహ్మాజీ ** ఒక పేరొందిన తెలుగు నటుడు. విభిన్న పాత్రలను పోషిస్తూ తనదైన ప్రత్యోక నటశైలిని ఏర్పరుచుకున్నాడు. సింధూరంతో హీరోగా పరిచయమైన బ్రహ్మాజీ ఆ చిత్రానికి ముందు నిన్నే పెళ్ళాడుతా చిత్రంలో, ఆ తర్వాత ఖడ్గం, అతడు, ఏక్‌నిరంజన్‌, మిరపకాయ్, మర్యాద రామన్న వంటి పలు చిత్రాలలో విభిన్నమైన పాత్రలు పోషించి విలక్షణ నటుడుగా పేరు పొందాడు.

## జీవిత విశేషాలు
బ్రహ్మాజీ స్వస్థలం తూర్పు గోదావరి జిల్లా సామర్లకోట. తండ్రి రెవెన్యూ శాఖలో తాసీల్దారుగా పనిచేసేవాడు. తల్లి ది అమలాపురం సమీపంలోని అద్దంకివారి లంక. తండ్రి ఉద్యోగరీత్యా హైదరాబాదులో ఉన్నప్పుడు బ్రహ్మాజీ హైదరాబాదులో జన్మించాడు. కానీ విద్యాభ్యాసమంతా పశ్చిమ గోదావరి జిల్లాలో సాగింది. ఈయనకు నలుగురు అక్కలు, ఒక అన్న. ఈయన తాత బ్రహ్మం గారి పేరు మీదుగా శివాజీ, బాలాజీ తరహాలో ఈయనకు బ్రహ్మాజీ అని పేరు పెట్టారు. చదువుకునే రోజుల్లో ఘట్టమనేని కృష్ణ అభిమానిగా ఆయన సినిమాలన్నీ నాలుగైదు సార్లు చూసేవాడు. శంకరాభరణం సినిమాలో నటించిన సోమయాజులుకు రెవెన్యూ శాఖ ఉద్యోగులు చేసిన సన్మానం చూసి తనూ సినీనటుడు కావాలనే స్ఫూర్తిని పొందాడు.

బ్రహ్మాజీ ప్రేమ వివాహం చేసుకున్నాడు. ఆయన భార్య పేరు శాశ్వతి. వీరి పెళ్ళి ఆర్య సమాజ్ లో జరిగింది. శాశ్వతికి అంతకు ముందే వివాహం జరిగి విడాకులు తీసుకుని ఉండటంతో పెద్దల నుంచి వ్యతిరేకత ఉంటుందని తొలుత ఇంట్లో వాళ్ళకి చెప్పలేదు. చంద్రలేఖ సినిమా చిత్రీకరణ సమయంలో దర్శకుడు కృష్ణవంశీ, నటి రమ్యకృష్ణలే దగ్గరుండి వివాహం జరిపించారు.

## సినీరంగ ప్రవేశం
మధు ఫిల్మ్ ఇనిస్టిట్యూట్ లో రెండేళ్ళ కోర్సు అయిపోయిన తర్వాత మద్రాసులో అడయారు ఫిల్మ్ ఇన్స్టిట్యూట్లో చేరటానికి ఎం.ఎ చదివే వంకతో మద్రాసు చేరుకున్నాడు. ఫిల్మ్ ఇన్స్టిట్యూట్లో శిక్షణ పొంది వేషాల కోసం తిరుగుతున్న సమయంలో కృష్ణవంశీతో పరిచయమైంది. ఇద్దరూ రూమ్మేట్లుగా ఉన్నారు. ఆ తరువాత కృష్ణవంశీ దర్శకుడైనప్పుడు బ్రహ్మాజీకి తన సినిమాల్లో వేషాలిచ్చి ప్రోత్సహించాడు. కృష్ణవంశీ నిన్నే పెళ్ళాడుతా విజయవంతమై మంచి దర్శకునిగా నిలదొక్కుకున్న తరుణంలో బ్రహ్మాజీని కథానాయకునిగా పెట్టి సింధూరం సినిమా తీశాడు. ఈ సినిమాలో బ్రహ్మాజీ నటనతో విమర్శకుల ప్రశంసలందుకున్నాడు.

## నటించిన చిత్రాలు
### తెలుగు

* విష్ణు విన్యాసం (2026)
* ఓం శాంతి శాంతి శాంతిః (2026)
* కర్మణ్యే వాధికారస్తే (2025)
* కన్నప్ప (2025)
* పాంచ్ మినార్ (2025)
* జాక్ (2025)
* బాపు (2025)
* లైలా (2025)
* పుష్ప 2 (2024) 
* ఉత్సవం (2024)
* పాగల్ వర్సెస్ కాదల్ (2024)
* అలనాటి రామచంద్రుడు (2024)
* శివం భజే (2024)
* పురుషోత్తముడు (2024)
* చారి 111 (2024)
* బూట్ కట్ బాలరాజు (2024)
* సలార్ పార్ట్‌ 1
* నిరీక్షణ (2023)
* స్పార్క్ ఎల్.ఐ.ఎఫ్.ఈ (2023)
* ఎక్స్‌ట్రా ఆర్డినరీ మ్యాన్ (2023)
* భగవంత్ కేసరి (2023) 
* మిస్టర్ ప్రెగ్నెంట్ (2023)
* స్లమ్ డామ్ హస్బెండ్ (2023)
* మెన్‌టూ (2023)
* విరూపాక్ష (2023)
* టాప్ గేర్ (2022)
* లైక్ షేర్ అండ్ సబ్‌స్క్రైబ్ (2022)
*మాచ‌ర్ల నియోజ‌క‌వ‌ర్గం (2022)
* బ్లడీ మేరీ (2022)
* కృష్ణ వ్రింద విహారి (2022)
* డిజె టిల్లు (2022)
*హీరో (2022)
* నారప్ప (2021)
*ఏక్ మినీ కథ (2021)
*తెలంగాణ దేవుడు (2021)
* రంగ్ దే (2021)
* నిన్నిలా నిన్నిలా (2021)
* ఓ పిట్ట కథ (2020)
* హిట్ (2020)
* భీష్మ (2020)
*హై ప్రీస్టెస్‌ 2019 (వెబ్‌ సిరీస్‌)
* గద్దలకొండ గణేష్ (2019)
* వెంకీ మామ (2019)
* మత్తు వదలరా (2019)
* వేర్ ఈజ్ ది వెంకటలక్ష్మీ (2019)
*సాక్ష్యం (2018)
*బ్లఫ్ మాస్టర్ (2018)
* రాధ (2017)
*నెక్స్ట్ నువ్వే (2017)
*అప్పట్లో ఒకడుండేవాడు (2016)
* బాబు బంగారం (2016)
*సర్దార్ గబ్బర్ సింగ్ (2016)
*బ్రూస్ లీ (సినిమా) (2015)
*బెంగాల్ టైగర్ (సినిమా) (2015)
*వెంకటాద్రి ఎక్స్‌ప్రెస్ (2015)
*రుద్రమదేవి (2014)
*పవర్ (సినిమా) (2014)
*వెంకటాద్రి ఎక్స్‌ప్రెస్ (2013)
*నిప్పు (2012)
*143
*తొలిపరిచయం (2003)
*క్షేత్రం (2011)
*మా ఆయన సుందరయ్య (2001)
* జగద్గురు శ్రీ షిర్డీ సాయిబాబా (2009)
*అధ్యక్షా (2008)
*హోమం (2008)
*అతడు
*తొలిపరిచయం (2003)
* ఇదే నా మొదటి ప్రేమలేఖ (2001)
*భవాని (2000)
*ఖడ్గం
* సాంబయ్య (1999)
*సింధూరం
*నిన్నే పెళ్ళాడుతా (1996 సినిమా) (1996)
* సీతారామరాజు
* ఆడది (1990)

## బయటి లింకులు
*

## మూలాలు

వర్గం:తెలుగు సినిమా నటులు
వర్గం:1965 జననాలు
వర్గం:జీవిస్తున్న ప్రజలు